**Алберто Ангел Фернандес** Alberto Ángel Fernández ) ҳуқуқшинос, профессор ва сиёсатмадори аргентинӣ аст, ки аз соли 2019 ба ҳайси Президенти Аргентина кор карда истодааст.  Ӯ узви Ҳизби адолат аст ва дар давраи президент Нестор Киршнер ба Девони вазиронро раҳбарӣ мекард. Вай дар интихоботи соли 2019 бо касби 48 дарсади овозҳо бар президенти кунунии кишвар Маурисио Макри пирӯз шуд.

Зиндагинома
-----------

Фернандес 2 апрели соли 1959 дар Буэнос-Айрес таваллуд шудааст. Вай дар Донишгоҳи Буэнос Айрес дар риштаи ҳуқуқ таҳсил кардааст. Ӯ дар синни 24-солагӣ донишгоҳро хатм кард ва баъдан профессори ҳуқуқи ҷиноӣ шуд. Фернандес мушовири Ассамблеяи қонунгузории Буэнос-Айрес ва Палатаи депутатҳои Аргентина таъин шудааст. Баъдан муовини директор оид ба корҳои ҳуқуқии Вазорати иқтисод таъин шуд. Ҳамин тариқ, ӯ ҳамчун сарвари дипломатияи Аргентина дар даври Уругвай интихоб шуд. Дар зери роҳбарии Карлос Менем, ӯ аз соли 1989 то 1992 ҳамчун президенти Ассотсиатсияи менеҷерони суғуртаи Амрикои Лотинӣ кор кардааст. Вай инчунин ба ҳайси мушовир дар Mercosur оид ба масъалаҳои суғуртакунӣ кор мекунад. Дар он вақт Фернандес аз ҷихати сиёсӣ ба собиқ губернатори музофоти Буэнос-Айрес — Эдуардо Дуалде наздик шуд. 

Соли 2003 раиси Девони Вазирон таъин шуд.  Низоми наве, ки андозҳои тағйирёбанда барои содироти маҳсулоти кишоварзиро ҷорӣ мекунад, ки дар соли 2008 боиси ихтилофи байни ҳукумат ва бахши кишоварзӣ гардид. Дар он вақт Фернандес ба ҳайси раиси гурӯҳи музокиротии ҳукумат кор мекард. Музокирот барбод рафт ва Фернандес дере нагузашта истеъфо дод.

18 майи соли 2019 Кристина Фернандес де Киршнер эълон кард, ки Фернандес ба курсии президентӣ номзад мешавад ва ӯ ҳамчун ноиби президент ба вай низ номзад мешавад.  Фернандес ба ивази ваъдаи хеш нисбати рушди иқтисодиёт бе ҷори намудани ислоҳоти меҳнатӣ дастгирии Конфедератсияи умумии меҳнатро гирифт.  Рӯзи 11 август, Фернандес бо касби 47,7% овозҳо бар зидди 31,8% президенти феълӣ Маурисио Макри пирӯз шуд.  Рӯзи 27 октябри соли 2019, Фернандес дар интихоботи президентӣ бо 48,1% овозҳо нисбат ба Маурисио Макри, ки 40,4% овозҳоро ба даст овард, ба қадри кофӣ аз даври дувуми интихоботи президентӣ гузашт.  10 декабри соли 2019 Алберто Ангел Фернандес ба ҳайси президенти кишвар ба кор шурӯъ кард.

Пайвандҳо
---------

1. ↑  *Dube*. Argentina’s President Mauricio Macri Concedes Election to Peronist Rival Alberto Fernández, Wall Street Journal (27 октомври 2019). Проверено 27 октомври 2019.
2. ↑  Alberto Fernández habría vuelto con su esposa. *Agencia Nova*. 23 юни 2013 санҷида шуд. Баргирифта аз сарчашмаи аввал 4 март 2016.
3. ↑  Alberto Fernández, en su primer acto de campaña: „Salgamos a convocar a todos"(исп.).  La Nacion (20 май 2019). 26 ноември 2019 санҷида шуд.
4. ↑  *Bullrich*. Alberto Fernández recibió el respaldo de la CGT y dijo que no hará reformas(исп.), La Naction (17 юли 2019). Проверено 26 ноември 2019.
5. ↑  *Mander*. Alberto Fernández leads in Argentina’s nationwide primary, Financial Times (12 август 2019). Проверено 26 ноември 2019.
6. ↑  *Goñi*. Argentina election: Macri out as Cristina Fernández de Kirchner returns to office as VP, The Guardian (28 октомври 2019). Проверено 26 ноември 2019.

**Lua error in Модул:External\_links at line 153: attempt to call field 'getWikidataRefHtml' (a nil value).**